# Arbutus mollis

Arbutus mollis és una espècie d'arbust que pertany a la família de les ericàcies (Ericaceae) que és originària de Mèxic.

## Descripció

Arbutus mollis és un petit arbust de fins a 80 cm d'alt, perennifoli, té una escorça exfoliant en segments rectangulars i escorça interior és de color cafè vermellós; una característica de diverses espècies d'arboç.
Les fulles són ovades de color verd, llustroses, coriàcies de fins a 5,4 cm de llarg i 2,6 cm d'ample. El limbe foliar és serrat i la nervadura central pot estar nua o presentar pèls. L'àpex és agut, de 5 a 13 dents per cm, el feix és de color verd fosc, llustrós, glabre o pubescent sobre la nervadura central, poques vegades sobre nervadures laterals; el revers és glabre i el pecíol és pubescent només al costat adaxial.
Les enflorescències tenen tricomes glandulars i les seves bràctees son llustroses. Les flors són de color rosat o blanc rosat. Els fruits fan fins a 9 mm de llarg, es troben disposats en raïms i són de color vermell intens o vermell fosc. Posseeixen una o dues llavors per lòcul, rarament tres, de color pallós.

## Distribució i hàbitat

Arbutus mollis és nativa als estats mexicans d'Aguascalientes, Chihuahua, Durango, Guerrero, Hidalgo, Jalisco, Mèxic, Michoacán, Nayarit, Oaxaca, San Luis Potosí i Sinaloa.
En el seu hàbitat creix en boscos temperats de coníferes i latifoliades, en un rang altitudinal que va dels 2071 als 2375 msnm.

## Estat de conservació

Aquesta espècie es troba llistada a la NOM-059-SEMARNAT-2010 a la categoria Subjecta a Protecció Especial (Pr). A la Unió Internacional per a la Conservació de la Natura (UICN) apareix sota la categoria de No Avaluada (NE). I en ser una espècie amenaçada a Mèxic, és regulada sota el Codi Penal Federal, la Llei General de l'Equilibri Ecològic i Protecció a l'Ambient, y la Ley General de Vida Silvestre.

## Taxonomia

Arbutus mollis va ser descrita per Karl Sigismund Kunth i publicat a Nova Genera et Species Plantarum (quarto ed.) 3: 280, a l'any 1818[1819].

### Etimologia

Arbutus: nom genèric llatí amb què es coneixia a l'arboç variant europea i mediterrània d'aquesta espècie.
mollis: epítet llatí que significa "balancejant; flexible, fàcil de moure; suau, elegant".

### Sinonímia

Els següents noms són sinònim d'Arbutus arizonica:
* Arbutus occidentalis var. villosa McVaugh & Rosatti in Contr. Univ. Michigan Herb. 11: 304 (1978)

## Referències

* 1 2 3 4 5 González-Elizondo, M. Socorro; González-Elizondo, Martha; Zamudio, Sergio «Delimitación taxonómica de Arbutus mollis y A. occidentalis (Ericaceae)» (en castellà). Acta Botanica Mexicana, núm. 101, 2012, pàg. 49-81 [Consulta: 21 maig 2024].
* ↑ García-Arévalo, Abel «Vegetación y flora de un bosque relictual de Picea chihuahuana Martínez del norte de México» (en castellà/anglès). Polibotánica, núm. 25, juny 2008, pàg. 45-68 [Consulta: 21 maig 2024].
* 1 2 3 «Arbutus mollis». Tropicos.org. Missouri Botanical Garden. [Consulta: 21 maig 2024].
* ↑ [null Semarnat. 2010. Norma Oficial Mexicana NOM-059-SEMARNAT-2010, Protección ambiental-Especies nativas de México de flora y fauna silvestres-Categorías de riesgo y especificaciones para su inclusión, exclusión o cambio-Lista de especies en riesgo. Diario Oficial de la Federación (DOF), jueves 30 de diciembre de 2010, México.]
* ↑ [null IUCN. 2013. IUCN Red List of Threatened Species.] Version 2013.2.
* ↑ [null Código Penal Federal. 1931. Diario Oficial de la Federación (DOF), última reforma publicada el 26 de diciembre de 2013, México, D.F.]
* ↑ [null LGEEPA. 1988. Ley General del Equilibrio Ecológico y la Protección al Ambiente. Diario Oficial de la Federación, 28 de enero de 1988, última reforma publicada el 7 de junio de 2013.]
* ↑ [null Semarnat. 2000. Ley General de Vida Silvestre. Diario Oficial de la Federación (DOF), 3 de julio de 2000, última reforma publicada el 7 de junio de 2013, México.]
* ↑ «Dictionary of Botanical Epithets |modestus - mollissimus» (en anglès). botanicalepithets.net, 2019. [Consulta: 21 maig 2024].
* ↑ «Synonyms Arbutus mollis Kunth» (en anglès). Royal Botanic Gardens Kew | Plants of the World Online. [Consulta: 21 maig 2024].

## Enllaços externs

* CONABIO espècies en risc https://web.archive.org/web/20160416085025/http://www.biodiversidad.gob.mx/especies/especies_enriesgo/buscador_especies/espRiesgo.php
* Llista Vermella de la Unió Internacional per a la Conservació de la Natura http://www.iucnredlist.org/amazing-species
* CITES. Convenció sobre el Comerç Internacional d'Espècies Amenaçades de Fauna i Flora Silvestres http://www.cites.org/esp
* Enciclovida té un article sobre Arbutus mollis
* Naturalista.